**Ministru kabineta rīkojuma projekta "Par Ilonu Kronbergu" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Valsts civildienesta likuma 11. panta trešo daļu pārraudzībā esošas iestādes vadītāja amatā ministrs ieceļ pēc apstiprināšanas Ministru kabinetā. Lai atbilstoši Valsts civildienesta likuma 11. panta trešajai daļai apstiprinātu Ilonas Kronbergas kandidatūru iecelšanai Valsts bērnu tiesību aizsardzības inspekcijas priekšnieka amatā, ir sagatavots Ministru kabineta rīkojums “Par Ilonu Kronbergu”.  |
| 2. | Pašreizējā situācija un problēmas | 2016. gada 26. jūlijā Valsts kancelejā tika saņemta Labklājības ministrijas vēstule ar lūgumu izsludināt atklātu pretendentu konkursu uz vakanto Valsts bērnu tiesību aizsardzības priekšnieka amatu.2016. gada 2. septembrī oficiālajā izdevumā “Latvijas Vēstnesis” tika izsludināts atklāts pretendentu konkurss uz Valsts bērnu tiesību aizsardzības priekšnieka amatu. Valsts kancelejā tika saņemti trīs pieteikumi uz izsludināto vakanci.Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".Labklājības ministra izveidotā Valsts bērnu tiesību aizsardzības priekšnieka amata pretendentu vērtēšanas komisija pieņēma lēmumu ieteikt labklājības ministram pretendenti I. Kronbergu virzīt iecelšanai Valsts bērnu tiesību aizsardzības priekšnieka amatā. I. Kronberga ir pretendents, kas vislabāk atbilst Valsts bērnu tiesību aizsardzības priekšnieka amata aprakstā izvirzītajām prasībām, ieguva visaugstāko vērtējumu pretendentu vērtēšanas mutiskajā daļā un bija vienīgā pretendente, kas tika virzīta vadības kompetenču novērtēšanai.Labklājības ministrs izvērtēja pretendentu vērtēšanas komisijas ieteikumu un 2016. gada 13. oktobrī pieņēma lēmumu virzīt I. Kronbergas kandidatūru iecelšanai Valsts bērnu tiesību aizsardzības priekšnieka amatā.I. Kronbergai ir jurista kvalifikācija, maģistra grāds civiltiesisko zinātņu apakšnozarē un šobrīd viņa turpina papildināt zināšanas Latvijas Universitātes Juridiskās fakultātes doktorantūrā Krimināltiesisko zinātņu apakšnozarē. I. Kronbergai ir ilggadēja pieredze valsts pārvaldē Tieslietu ministrijas un Iekšlietu ministrijas resorā, nevalstiskajā sektorā kā sabiedriskās politikas centra “PROVIDUS” vadošajai pētniecei un augstākās izglītības jomā, tai skaitā starptautiskos projektos zinātniski-praktiskās pētniecības jomā.I. Kronbergai ir arī ilggadēja pieredze vadošā amatā, strādājot Tieslietu ministrijas resorā, Latvijas Tiesnešu mācību centrā, kā arī esot vairāku Eiropas Komisijas, Šveices Konfederācijas un Eiropas Ekonomiskās zonas finanšu instrumentu finansēto projektu direktorei.Šobrīd I. Kronberga ir Valsts kancelejas Valsts pārvaldes politikas departamenta Pārmaiņu vadības nodaļas konsultante.  |
| 3. | Projekta izstrādē iesaistītās institūcijas | Labklājības ministrija un Valsts kanceleja. Ar labklājības ministra 2016. gada 31. augusta rīkojumu Nr. 23.1-1-01/315 “Par Valsts bērnu tiesību aizsardzības inspekcijas priekšnieka amata pretendentu vērtēšanas komisiju” izveidotajā pretendentu vērtēšanas komisijā iekļauti pārstāvji no Labklājības ministrijas un Valsts kancelejas. |
| 4. | Cita informācija | Nav  |

Anotācijas II, III, IV, V, VI un VII sadaļa - projekts šīs jomas neskar.

Labklājības ministrs Jānis Reirs

24.10.2016. 10:00

411

Liepiņa, 67082935

Liva.Liepina@mk.gov.lv